Publication: Magyar Közlöny
Issue: MK-2008-77 (Year: 2008, Number: 77)
Era: 2004-2010
Section: megfelelõen, a szociális igazgatásról és szociális ellátásokról szóló 1993. évi III. törvény 2. §-ában meghatározott
Paragraph Index: 468

g) a közhasznú tevékenységrõl szóló rövid tartalmi beszámolót. 14.15. A kuratórium határozatait, éves beszámolóját, közhasznúsági jelentését bárki megtekintheti, azokból költségtérítés ellenében másolatot kérhet. A kuratóriumi ülés jegyzõkönyvébe betekinthet az, akinek az ülésen meghozott határozat jogát vagy jogos érdekét érinti. 14.16. A kuratórium – belsõ szabályzatok útján – gondoskodik – a határozatai közlési, illetve nyilvánosságra hozatal módjáról, – a Közalapítvány mûködésével kapcsolatban keletkezett iratokba való betekintés rendjérõl, – a Közalapítvány szolgáltatásai igénybevételének módjáról, a Közalapítvány beszámolói közlésének módjáról, – a Közalapítvány által nyújtandó támogatásokkal kapcsolatos pályázatok rendjérõl (formájáról, eljárási szabályairól), a Kszt.-ben foglaltakra figyelemmel. 15.1. A Közalapítvány céljainak az elérése érdekében, a Közalapítvány céljaira rendelt vagyonból pályázat útján: – ösztöndíjat, támogatást nyújthat, – alapítványi díjat létesíthet, dönthet annak odaítélésérõl, anyagi támogatást nyújthat –, minden olyan megoldás, tevékenység vagy szervezet részére, amely a Közalapítvány céljainak az eléréséhez jelentõs, széles körben hasznosítható eredményt ígér. 15.2. A Közalapítvány köteles pályázatot kiírni, ha az általa nyújtott cél szerinti juttatás az évi egymillió forintot meghaladja, kivéve, ha törvény vagy kormányrendelet a Közalapítvány közfeladataira tekintettel más eljárási rendet állapít meg. Nem tartoznak e kötelezettség körébe a nyugellátás jellegû ellátások és a természetes személyek részére nem ösztöndíj jelleggel nyújtott olyan természetbeni ellátások, amelyek értéke nem haladja meg az öregségi nyugdíj mindenkori legkisebb összegének tízszeresét.

Source: https://magyarkozlony.hu/hivatalos-lapok/6739b97c33db6302f5585424a669c7af20f8ca14/dokumentumok/d975a4f99a1a03aed05568274f45832c1028f663/letoltes